IKI Lietuva, UAB|  |
| Forma | UAB |
| Pramonė | Mažmeninė prekyba |
| Centrinė būstinė | Pilaitės pr. 42,06249 Vilnius |
| Svarbiausi darbuotojai | CEO Nijolė Kvietkauskaitė |
| Pajamos | 719 mln. EUR (2021) |
| Darbuotojų | 5450 (2022) |
| Padaliniai | 243 (2022) |
| Tinklalapis |  |

Centrinis biuras (Pilaitė/Vilnius)
IKI Jonavoje
IKI Express Vilniuje
**IKI** – nuo 1992 m. Lietuvoje veikiantis prekybos tinklas. Valdytojas – UAB „IKI Lietuva". Šiuo metu prekybos tinklui „Iki" Lietuvoje priklauso daugiau nei 240 „Iki" parduotuvių, pažymėtų „Iki" ir „Iki Express" ženklais, taip pat 5 kartu su „Pixevia" atidarytos visą parą veikiančios „Iki" autonominės parduotuvės „IKI GO!" Prekybos tinklas valdo ir prekių pristatymo į namus startuolį „LastMile", nuosavo prekės ženklo elektroninę parduotuvę www.iki.lt.

Prekybos tinkle IKI dirba daugiau nei 5500 darbuotojų. 2021 m. tinklo apyvarta Lietuvoje siekė 718,96 mln. € (be PVM).

2023 m. prekybos tinklas „Iki" pristatė naują pozicionavimą bei šūkį „Iki – arčiau tavęs".

„Iki" valdytoja UAB „IKI Lietuva" priklauso REWE-Beteiligungs-Holding International GmbH (valdoma akcijų paketo dalis – 93,75 proc.) ir UNILEC S.A. (valdoma akcijų paketo dalis – 6,25 proc.).

Istorija
--------

1992 m. broliai belgai George, Oliveris ir Nicolas Ortizai atidarė maisto prekių parduotuvę Vilniuje. 1993 m. Antakalnyje (Vilnius) atidaryta pirmoji Lietuvoje savitarnos parduotuvė. 2005 m. atidarė pirmąją parduotuvę Latvijoje. 2007 m. pabaigoje paskelbta, kad tinklą iš jo įkūrėjų nupirko Vakarų Europos prekybos tinklų aljansas „Coopernic". Didžiausiu akcininku tapo REWE grupė. 2008 m. užbaigtos Panevėžio logistikos centro statybos ir atidaryti šviežių prekių bei bakalėjos gaminių sandėliai. 2009 m. Panevėžyje atidarytas didžiausias kulinarijos cechas visame Baltijos šalių regione.

51 parduotuvės prekybos tinklą Latvijoje valdžiusi įmonė SIA „Palink" 2014 m. buvo parduota SIA „Mego".

2018 m. „Iki" prekybos tinklą siekė įsigyti „Rimi Lietuva", tačiau Konkurencijos taryba nedavė leidimo sandoriui. „Rewe", viena didžiausių Europos mažmeninės prekybos bendrovių, 2018 m. padidino savo akcijų paketą „Iki" valdomoje UAB „Palink" iki 93,75%. Akcijas pardavusios Europos bendrovės, kaip ir „Rewe", priklauso prekybininkų aljansui „Coopernic".

Logotipai
---------

* Iki 2011 m. lapkričio 10 d.Iki 2011 m. lapkričio 10 d.
* Nuo 2011 m. lapkričio 11 d.Nuo 2011 m. lapkričio 11 d.

Savitarnos kasos
----------------

2008 m. įrengė savitarnos kasas, kurias pavadino „IKI Bitutė".

E. prekyba
----------

„Iki" 2021 m. įsigijo prekių pristatymo į namus startuolį „LastMile". 2022-aisiais pradėjo veikti „Iki" prekės ženklo el. parduotuvė www.iki.lt .

Autonominis prekių pristatymas
------------------------------

2022 m. kartu su startuoliu „LastMile" pradėjo pilotinį autonominio pristatymo projektą – užsakymai „LastMile" pirkėjams sostinės Balsių mikrorajone buvo pristatomi autonominiu automobiliu be vairuotojo.

2023 m. vasarą autonominiai „LastMile" automobiliai išriedėjo į Vilniaus miesto centro gatves – „Iki" prekes ėmė pristatyti sostinės Naujamiesčio ir Senamiesčio rajonuose, vėliau – ir Žvėryno rajone. Prekių pristatymas autonominiais automobiliais 2023 m. Susisiekimo ministerijos ir „Lietuvos geležinkelių" organizuojamuose „Žaliojo susisiekimo apdovanojimuose", kuriuose įvertinamos aplinką tausojančios susisiekimo iniciatyvos, pripažinti metų inovacija.

Autonominės parduotuvės
-----------------------

2022 m. vasarį prekybos tinklas „Iki", bendradarbiaudamas su startuoliu „Pixevia", pristatė mažmeninės prekybos inovaciją – sostinės Senamiestyje atidarė pirmąją autonominę parduotuvę „IKI GO!". Netoli Vilniaus rotušės, adresu Didžioji g. 6, įsikūrusi parduotuvė – pirmoji tokia Lietuvoje ir Šiaurės šalyse.

Per dvejus metus prekybos tinklas „Iki" kartu su „Pixevia" Vilniuje iš viso atidarė 5 autonomines „IKI GO!" parduotuves, veikiančias visą parą septynias dienas per savaitę,

Socialinė atsakomybė
--------------------

Palaiko socialines ir tvarumo iniciatyvas, taiko jas savo veikloje. 2021 m. „Sustainable Brand Index™️" reitinge užėmė 8 vietą.

2023 m. prekybos tinklas „Iki" Lietuvoje pristatė pirmąją tvarumo ataskaitą. Ataskaitoje pažymėta, kad „Iki" buvo pirmasis iš didžiųjų prekybos tinklų, dar 2009 metais tapusių „Maisto banko" rėmėju, ir iki šiol yra paramos maistu flagmanas Lietuvoje. Vien 2022 m. „Iki" organizacijai perdavė apie 2,7 tūkst. tonų maisto. Tokiu būdu suteikta paramos už maždaug 6 mln. Eur.

„Iki" tvarumo ataskaitoje taip pat pažymėta, kad bendrovė aktyviai remia Lietuvos piliečių ir Ukrainos pabėgėlių gerovę per tokias organizacijas kaip Raudonasis Kryžius, „Caritas" ir kt. Iš viso šioms organizacijoms 2022 m. „Iki" skyrė 100 tūkst. Eur. vertės paramos.

Puoselėjant ištikimybę lygių galimybių principams, 2021 m. „Iki" pradėjo bendradarbiauti su Panevėžio moterų pataisos namais ir jiems pasiūlė įdarbinimo galimybių. Maždaug 10 nuteistųjų (skaičius nuolat kinta) dirba kulinarijos centre virtuvės darbuotojomis arba logistikos centre produktų surinkėjomis.

Šaltiniai
---------

1. ↑
2. ↑
3. ↑
4. ↑
5. ↑
6. ↑
7. ↑
8. ↑
9. ↑
10. ↑
11. ↑
12. ↑  alfa.lt
13. 1 2
14. ↑  „„Palink" parduoda prekybos tinklą Latvijoje". *Verslo žinios*. Nuoroda tikrinta 2018-12-08.
15. ↑  „Žlugo „Rimi" ir „Iki" sandoris, savininkai – nustebinti". *Verslo žinios*. Nuoroda tikrinta 2018-12-08.
16. ↑  „Skvernelio susitikimo atomazga: „Rewe" didina kontrolin5 paket1 „Iki"". *Verslo žinios*. Nuoroda tikrinta 2018-12-08.
17. ↑
18. ↑
19. ↑  „„LastMile" pradėjo prekių pristatymą autonominiu automobiliu". *delfi.lt*. Delfi. 2022-09-20. Nuoroda tikrinta 2024-03-12.
20. ↑
21. ↑
22. ↑
23. ↑
24. ↑
25. ↑
26. ↑
27. ↑
28. ↑


|  |  |
| --- | --- |
|  | **Vikiteka: IKI (parduotuvių tinklas)** – vaizdinė ir garsinė medžiaga  |